Pimeydessä on kauneutta.
Se puhuttelee sieluani.
Musiikkilajini on black metal.
Se on kadotusta ja tuhoa.
Morbid on taiteilijanimeni.
Se on pimeän alitajuntani fyysinen representaatio.
Kaikilla on varjominänsä.
Jokaisella on salainen puolensa, jonka haluaa piilottaa muilta.
Haluan hyväksyä itsessäni olevan hirviön.
Voin tehdä mitä tahansa, kun olen Morbid.
Mitä tahansa.
Jos se on veristä, se on veristä.
Joskus vien asiat liian pitkälle.
MORBID - CECIL-HOTELLI
Tämä Morbid tappoi varmasti Elisa Lamin.
JULKAISE
Hän asui hotellissa.
Elisa oli helppo saalis, jota rikollinen pystyi manipuloimaan.
Kaikki epäilevät häntä.
Ihmiset uskoivat, että yhteydet Morbidin…
Olen Cecil-hotellissa.
…ja Elisa Lamin välillä eivät voineet olla pelkkää sattumaa.
Ihmiset halusivat tehdä asialle jotain.
HÄNET ON LÖYDETTÄVÄ! -VAROITTAKAA KAIKKIA!
Meidän täytyy löytää hänet.
Kuka hän oikein on?
He saivat selville, että hänen oikea nimensä on Pablo Vergara.
NÄYTÄT HYVÄLTÄ! -KIITOS!
He alkoivat kirjoittaa hänelle.
Tapoit Elisa Lamin, etkö vain?
Helvetin murhaaja.
Kerro totuus!
Hän yllätti kaikki julkaisemalla vastaukseksi videon.
Tässä Morbid.
Haluan kertoa, että olen syytön.
NETFLIX-DOKUMENTTISARJA
Alustava ruumiinavaus on valmis,
mutta ei ole vielä lainkaan selvää, mitä Elisa Lamille tapahtui.
Seurassamme on Jina You. Useat toivoivat saavansa vastauksia.
Niitä vastauksia ei tule vielä hetkeen.
Los Angelesin kuolinsyyntutkijan virasto kertoi,
että Elisa Lamin kuolinsyyn selvittäminen vaatii lisää kokeita.
LOS ANGELESIN PIIRIKUNNAN OIKEUSLÄÄKÄRI KUOLINSYYNTUTKIJAN VIRASTO
JOHTAVA OIKEUSLÄÄKÄRI KUOLINSYYNTUTKIJA
Kuolinsyyntutkijan virastolla on viimeinen sana siitä,
mihin vainaja on menehtynyt.
OIKEUSLÄÄKÄRI
Vainajalla on tarinansa. Haluamme antaa lopullisen vastauksen.
Elisa Lamin tapauksessa ruumiinavauksen jälkeen -
emme tienneet, oliko kyseessä rikos, itsemurha vai onnettomuus.
Joten meidän piti odottaa useita viikkoja saadaksemme kaikkien testien tulokset.
Lopulta sain toksikologisten testien tulokset.
Ottaen huomioon Elisan kummallisen käytöksen hississä,
oli mahdollista, että hän oli käyttänyt hallusinaatioita aiheuttavia aineita.
Mutten löytänyt todisteita,
että hän olisi käyttänyt alkoholia tai laittomia huumeita.
Jos henkilö on kärsinyt depressiosta tai kaksisuuntaisesta mielialahäiriöstä,
voidaan tutkia myös sitä,
onko hän yrittänyt itsemurhaa ottamalla liikaa lääkkeitä.
Niin ei ollut.
Ainoa löytö oli kaksisuuntaiseen mielialahäiriöön määrätyt reseptilääkkeet,
joita hänen olisi pitänyt käyttää.
Lääkkeiden määrä oli kuitenkin hyvin alhainen.
Mielenkiintoista.
Tarkastelimme häneltä jääneiden pillereiden määrää ja hänen reseptejään.
LÄÄKKEEN NIMI
Purkeissa oli enemmän pillereitä kuin olisi kuulunut olla.
Kun vertailin toksikologisen testin tuloksia…
ALILÄÄKITYS?
…häneltä jääneisiin lääkkeisiin,
kaikki viittasi siihen, ettei hän ottanut tarpeeksi lääkkeitä.
Miksi joku tekisi niin?
Mistä oikeasti oli kyse?
Kun etsii vastausta näihin kysymyksiin, on tärkeää ymmärtää hänen elämäänsä -
ennen kuin hän tuli Los Angelesiin. Sitä, mikä vaikutti hänen viimeisiin päiviinsä -
ennen kuin hän päätyi säiliöön.
Missä olisin ilman nettiä?
Seikkailemme netissä,
koska emme löydä tarvitsemaamme ihmisyhteyttä fyysisestä maailmasta.
Niinpä etsimme loputtomasti yksin netissä.
Kun yritämme ratkaista mysteeriä siitä, mitä Elisalle tapahtui…
NEUROPSYKOLOGI
…yritämme koota palapelin osia ja saada ymmärrystä siitä,
mitä hänen mielessään tapahtui.
Voimme olla empaattisia.
Muistuttaa ihmisiä siitä, että olemme kaikki ihmisiä.
Pelkästään kuuntelemalla ymmärtää enemmän.
Elisa oli hyvin introspektiivinen ja älykäs.
Häntä ymmärtää lukemalla hänen Tumblr-sivuaan.
Hän paljastaa sielunsa teksteissään.
Joidenkin mukaan kärsin "kemiallisesta epätasapainosta".
Voisinko elellä jonkun toisen aivoissa?
Toivon vain, että joku läheiseni voisi ymmärtää minua.
Kaksisuuntainen mielialahäiriö on edelleen leimaava. Useimmat eivät ymmärrä sitä.
Se tarkoittaa vain sitä, että henkilön mielialassa on ylä- ja alamäkiä.
Heillä on masennuksen lisäksi maniaa,
jolloin he eivät tarvitse paljoakaan unta. Ajatukset juoksevat ja he ottavat riskejä.
Yleensä paras hoito on lääkitys ja kognitiivinen käyttäytymisterapia.
Joissain postauksissaan Elisa kamppaili ajatuksen kanssa,
että kärsi sairaudesta ja joutui ottamaan niin paljon lääkkeitä.
Otan lääkkeitä. Kutsun niitä mestarien aamiaiseksi.
Inhottaa syödä niitä joka päivä.
Hän käytti ilmeisesti ainakin neljää reseptilääkettä.
Masennuslääkkeitä, mielialantasaajaa ja toisen polven psykoosilääkettä.
Minun täytyy koota itseni.
Ikätovereihini verrattuna tuhlaan aikaani.
GOOGLEN KARTTAPALVELU
Tarvitsen paikan, minne mennä ja missä löydän motivaationi.
KALIFORNIA
Luulen, että Elisa painosti itseään todistaakseen, että oli kuten muutkin.
Ehkä hän ajatteli, että jos pystyi matkustamaan, kokemaan seikkailun,
niin hän oli normaali ja kykenevä.
Täynnä itsetuntoa ja itsevarmuutta.
Seuraava askel seikkailussani: Yhdysvaltain länsirannikko.
Elisa Lam matkusti kohti San Diegoa,
josta aikoi jatkaa rannikkoa pitkin eteenpäin.
Olen saapunut La-La Landiin.
Tammikuun 28. päivänä Elisa saapui Los Angelesiin -
ja kirjautui hotelliin.
Hän vietti pari päivää tutkimalla Los Angelesin kaupunkia.
On vaikea tietää, mitä tapahtui, mutta toksikologian perusteella -
Elisa lopetti matkansa aikana ottamasta lääkkeitään.
Kun hän lakkasi käyttämästä lääkkeitään,
sairausjakson riski kasvoi huomattavasti.
Los Angelesissa ollessaan -
hän osallistui eräänä iltapäivänä Burbankissa tv-ohjelman nauhoitukseen.
Siellä hän käyttäytyi epävakaasti ja oudosti.
Hän kirjoitti pitkän ja rönsyilevän kirjeen -
ja vaati, että se annetaan ohjelman juontajalle.
Se herätti huolta turvallisuudesta.
Turvamiehet saattoivat hänet pois paikalta,
koska häntä pidettiin mahdollisena riskinä.
Cecilissä Elisa oli jakanut huoneen parin muun tytön kanssa.
Tytöt olivat alkaneet valittaa hänen ailahtelevasta ja oudosta käytöksestään.
ENTINEN HOTELLIPÄÄLLIKKÖ
En ole puhunut tästä ennen julkisesti. Hän aiheutti häiriötä.
Hän jätti viestejä toisten vieraiden sängyille.
Lappuja.
Hän kirjoitti: "Mene pois." "Mene kotiin." "Häivy."
Kun toiset yrittivät tulla huoneeseen, hän ei avannut ovea.
Hän vaati salasanaa.
Edellisenä iltana ennen kuin hänen piti lähteä, annoimme hänelle oman huoneen.
Se oli hänelle parempi vaihtoehto.
Sen jälkeen hän meni aulaan ja…
En tiedä, miksi sitä kutsuisi. Hän teki tietyn liikkeen ja sanoi:
"Olen hullu, mutta niin on Los Angeleskin."
Emme kiinnittäneet asiaan paljon huomiota.
Tämä on Cecil-hotelli.
Se oli vain yksi tapaus muiden seassa.
Jatkoimme töitämme.
Tässä vaiheessa aloimme saada käsityksen hänen henkisestä tilastaan,
koska Elisa ei ottanut lääkkeitään.
Aloimme panna enemmän painoarvoa sille, että siinä mielentilassa -
hän saattoi olla alttiimpi joutumaan rikoksen uhriksi.
Tutkimuksemme keskittyi ottamaan selville,
miten hän tarkkaan ottaen päätyi säiliöön.
Minusta oli tärkeää nähdä alue, jolta hänet löydettiin.
Halusimme jäljittää hänen askeleensa.
Jotta katolla pääsee itse säiliön luo,
joutuu kävelemään putkien päällä -
ja ujuttautumaan säiliöiden välillä päästäkseen sen luo, missä hän oli.
Ruumista pitäisi kantaa tikapuita noustessa -
ja laittaa se aukkoon säiliön päällä.
Toinen vaihtoehto oli se, että Elisa tuotiin viereisestä rakennuksesta,
mutta silloinkin pitäisi kiivetä tikapuita ruumista kantaen.
Jos hänet oli tapettu tai saatettu tajuttomaksi toisessa paikassa…
Vaikka hän oli kevyt,
ruumiin kantaminen jyrkkiä tikapuita pitkin vahingoittamatta sitä -
ei ole mahdollista.
Ruumiissa olisi ollut mustelmia, haavoja -
tai muita vammoja, jotka olisi löydetty ruumiinavauksessa.
Sellaisia ei ollut.
Yleensä hukkuneet -
löytyvät kellumassa kasvot alaspäin käsivarret ja jalat painuksissa.
Mutta Elisan ruumis löydettiin kellumasta kasvot ylöspäin.
Se oli poikkeavaa ja voisi viitata rikokseen.
Mutta säiliöiden vesimäärä muuttui, koska vettä käytettiin.
Vesimäärän muutos -
sai ehkä ruumiin kääntymään ja päätymään asentoon, jossa se löytyi.
Tutkiessamme paikkaa -
emme löytäneet mitään epäilyttävää tai rikollista syytä hänen kuolemaansa.
Joten sillä hetkellä -
meillä oli kaikki faktat, olosuhteet ja muut tiedot,
jotta lopullinen raportti voitiin tehdä.
NELJÄ KUUKAUTTA ELISAN KUOLEMASTA
Koska lisätietoja ei tullut pitkään aikaan,
yleisön silmissä tapaus viivästyi.
Kaikki odottivat ruumiinavauksen tulosten julkistamista.
Vihdoin tulokset julkaistiin 21. kesäkuuta 2013.
UUTISET
21-vuotiaan kanadalaisen Elisa Lamin kuolema oli hukkumisonnettomuus.
LAMIN KUOLEMA ONNETTOMUUS
Kaksisuuntainen mielialahäiriö saattoi olla myötävaikuttava tekijä.
He sanoivat, että hänen kuolinsyynsä oli hukkumisonnettomuus -
ja bipolaarinen mielialahäiriö myötävaikuttava tekijä.
Se oli järjetöntä.
KUOLEMA OLI ONNETTOMUUS
Koko yhteisö oli järkyttynyt.
"Tapaturmainen hukkuminen."
"Hukkumisonnettomuus."
Heidän mielestään se oli onnettomuus. Oliko se?
Ei voi olla.
Olen tutkinut tätä tuntikausia.
Olen täysin eri mieltä kuolinsyyntutkijan kanssa.
Siinä ei ole järkeä.
Varsinkin, kun LAPD väitti,
että säiliön kansi oli kiinni.
Ymmärtääkseni kansi oli kiinni poliisin saapuessa.
Joku pani hänet sinne ja sulki kannen. Ainoa johtopäätös on murha.
Kaikki uskoivat, että päätös olisi, että kyseessä oli murha.
Siksi tutkimme ruumiinavausraporttia tarkemmin,
jotta ymmärtäisimme asian.
Löysin linkin Elisan ruumiinavausraporttiin.
Kävin sen läpi sivu sivulta.
Tämä juttu on kummallinen.
Seksuaalisesta väkivallasta ei löytynyt näyttöä. Jos sellaista ei ollut,
miksi hän oli alasti?
Ruumiinavauksessa ei löytynyt myöskään sisäisiä eikä ulkoisia vammoja.
Vaikka ruumiissa ei ollut jälkiä,
se ei sulje pois rikosta.
Ehkä hänet on pakotettu aseella uhaten tankkiin -
ja jätetty sinne kuolemaan. Kuulostaa rikokselta.
Kuolinsyyntutkijan mukaan kuolema liittyi lääkkeisiin, joita hän ei ottanut.
Minun on vaikea uskoa sitä.
En ole koskaan lukenut mitään sellaista,
että bipolaarisuudesta kärsivät tekisivät sellaista.
En usko hänen mielentilansa aiheuttaneen hänen kuolemaansa.
Olen lukenut monia ruumiinavausraportteja. Tässä on jotain epäilyttävää.
Ruumiinavauksessa on epäjohdonmukaisuuksia.
Tovarin johtopäätös Lamin kuolemasta on ristiriitainen.
Ruumiinavausraportissa on kohta, johon merkitään kuolintapa.
TUNTEMATON KUOLINSYY
Vaihtoehtoina on murha, itsemurha, onnettomuus ja tuntematon kuolinsyy.
Aluksi raporttiin on merkitty, että kuolinsyy on tuntematon.
Se on ruksattu yli, ja tilalle on merkitty onnettomuus.
Lisäksi näyttää siltä, että merkintöjen välillä on kolme päivää.
Miten "tuntematon kuolinsyy" muuttui "onnettomuudeksi"?
Miksi se muutettiin?
Kuin jonkun pomo olisi sanonut:
"Muuta se. Merkitse se onnettomuudeksi."
Ehkä LAPD veteli naruista kuolinsyyntutkijan virastossa -
ja väitti sitä onnettomuudeksi totuuden kätkemiseksi.
Se oli helppo tapa päättää tutkinta.
Asia haluttiin vaientaa, koska heillä oli jotain salattavaa.
Olen etsinyt tietoa tutkimuksesta,
mutten ole nähnyt poliisiraporttia.
Jo se herättää kysymyksiä.
Useat ovat pyytäneet poliisiraporttia, mutta kukaan ei ole saanut sitä.
Ajattelin, että tämä vahvistaa, että kyseessä on jonkinlainen salaliitto.
Nettiyhteisölle se viittaa korkeamman tason korruptioon.
Tämä on järjestetty salaliitto, jossa ihmiset tekivät yhteistyötä.
Salaliittoon osallistuivat -
LAPD,
kuolinsyyntutkija,
Cecilin hotellipäällikkö,
Elisan löytänyt työntekijä -
ja Cecilissä asunut henkilö,
jonka ihmiset uskovat murhanneen Elisan.
Kiitos, että tulit juttelemaan.
MUUSIKKO JA NÄYTTELIJÄ
Tiedän, ettei tästä ole helppo puhua.
En ole puhunut tästä seitsemään vuoteen.
Mutta ymmärsin, etten ratkaise mitään pakenemalla ongelmiani. Ne pitää kohdata.
Olivatpa ne kuinka vaikeita tahansa.
25. HELMIKUUTA 2013 - KUUSI PÄIVÄÄ ELISAN RUUMIIN LÖYTYMISEN JÄLKEEN
Koko tapaus alkoi helmikuussa 2013.
Heräsin, ja ystäväni lähetti minulle viestin.
HEI
MITÄ OLET TEHNYT?
MIKSI OLET UUTISISSA?
UUTISTIEDOTUS
Linkki johti taiwanilaiselle tv-kanavalle.
Morbid, Dynasty of Darkness -bändin laulaja, palvoo Saatanaa.
Musiikki pyörii kuoleman ympärillä.
Häntä pidetään Elisa Lamin murhaajana.
Näin siellä kuvani.
He sanoivat, että minua epäillään murhasta.
Elisa Lamin murhasta.
Laulaja kirjoitti nettiin viestejä -
päiviä ennen tapausta vihjaten tappaneensa jonkun.
Yhtäkkiä aloin saada satoja viestejä ihmisiltä kaikkialta maailmasta.
Murhasitko Elisa Lamin?
Tapoit Elisa Lamin, etkö vain?
"Vihaamme sinua. Helvetin murhaaja.
Miksi teit sen?"
Saat maksaa teostasi.
Olin järkyttynyt ja ymmälläni.
Sitä ennen en ollut edes kuullut Elisa Lamista.
Sen jälkeen PGR, joka vastaa FBI:tä Meksikossa, tuli kotiini.
He kysyivät olenko uhrannut eläimiä veriuhreina Paholaiselle.
Mutta minua vastaan ei nostettu syytettä.
Sain myöhemmin tietää, että minua syytettiin murhaajaksi,
koska nettietsivät löysivät minusta videon,
jonka olin julkaissut ollessani Cecil-hotellissa.
Hei vaan.
Olen täällä Cecil-hotellissa Los Angelesin keskustassa.
Olin siellä kolme päivää helmikuussa 2012. Siinä se.
12 KUUKAUTTA ENNEN ELISAN KUOLEMAA
Teen tuota jatkuvasti.
Mietin, alkaako se pelottaa ihmisiä.
Se oli vuosi ennen kuin Elisa kirjautui hotelliin.
HUONEVARAUS
SAAPUI - LÄHTI
Kun hän kuoli, en ollut edes maassa.
Olin Meksikossa tekemässä albumiani.
Minulla on sopimukset äänitysstudiosta.
Minulla on leimat passissani. Kaikesta tästä huolimatta -
nettietsivät päättivät ulkonäköni perusteella…
Siitä se johtui.
AHMI
Osa sanoituksista kertoo kuolemasta ja murhasta,
mutta ne ovat vain lyriikoita. Se on vain musiikkia. Se on taidetta.
Se ei tee minusta tappajaa.
Halusin kertoa totuuden ja puolustaa itseäni.
Tein videon, jossa kerroin olevani syytön.
Tässä Morbid.
Haluan kertoa, etten tappanut Elisa Lamia.
Olen syytön.
Päätin muuttaa ääneni ja käyttää naamaria, koska olin vainoharhainen.
Mutta nettietsivät eivät antaneet asian olla.
He tekivät ilmoituksen minusta, ja YouTube-kanavani,
Facebook-tilini ja sähköpostini suljettiin.
He eivät välittäneet totuudesta. He halusivat tuhota minut.
TYYPPI TAPPOI ELISA LAMIN
KUOLET, JOS TULET LOSIIN
HAISTA PASKA. TAPOIT ELISA LAMIN. -SAAT MAKSAA…
Vääriä syytöksiä ja tappouhkauksia.
VAROITUS! PIILOUDU!
Joka päivä, joka viikko.
Pakotietä ei ollut.
Kun vihaa ja negatiivisuutta saa osakseen niin paljon,
jokin särkyy mielessä.
Jokin napsahtaa.
Vähän ajan päästä sitä ei enää kestä.
Elämäänsä, musiikkiaan ja taidettaan ei pysty puolustamaan.
Oli miten vahva vain, tuntee olonsa voimattomaksi.
Olin huonossa jamassa.
Taisin saada hermoromahduksen.
Yritin itsemurhaa.
Heräsin psykiatrisessa sairaalassa.
Nettietsivät jatkavat elämäänsä kuin mitään ei olisi tapahtunut,
mutta he käänsivät elämäni ylösalaisin.
Tuntuu siltä kuin olisin menettänyt ilmaisunvapauteni.
En ole tehnyt enää musiikkia.
Kun yritän, se ei tunnu samalta.
Yritän kasata elämääni uudestaan kokoon.
Mutta joka päivä on surkea.
Asia ei muutu koskaan.
Joudun elämään sen kanssa lopun ikääni.
Se tulee vainoamaan minua loppuelämäni.
LOS ANGELESIN POLIISI
Muistan omituisen jutun,
jossa nettietsivät yrittivät yhdistää Elisan tapauksen laulajaan Meksikossa.
Voin vain sanoa, ettei hän liity asiaan.
Nettietsivät yrittivät tehdä asioita oikeista syistä, kuten mekin.
Siihen jää koukkuun.
Haasteena on koota palaset yhteen.
Totuuden etsiminen on jännittävää.
Mutta tässä tapauksessa he siirtyivät kauemmaksi todisteista.
Kaikki taustatiedot siitä, miksi tapaus julistettiin onnettomuudeksi -
eivät välttämättä ole yleisön saatavilla, joten netissä ihmisillä -
ei ole koko tarinaa edessään.
Heillä ei ole kaikkia faktoja.
Tutkimuksen alussa puhuimme perheelle.
Emme paljastaneet hänen mielenterveysongelmiensa vakavuutta.
Ajan myötä saimme tietää Elisan sisarelta,
että Elisa oli ennenkin jättänyt lääkkeitään ottamatta.
Useita kertoja aiemminkin -
se oli johtanut henkiseen romahdukseen.
Perheen mukaan hänestä tuli harhainen.
Hän näki olemattomia.
Ainakin kerran tilanne oli ollut niin paha,
että hän joutui sairaalaan.
Todisteiden perusteella Elisa kärsi tyypin 1 bipolaarisesta mielialahäiriöstä,
joka on bipolaarisen mielialahäiriön vakavampi muoto,
johon saattaa liittyä psykoottisia elementtejä.
Siinä tilassa ajatukset eivät luista,
ihminen ei osaa ajatella loogisesti -
eikä hän erota mielikuvitusta todellisuudesta.
Kun tutkimme raportteja hänen käytöksestään hotellissa,
TV-ohjelman nauhoituksissa ja surullisenkuuluisassa hissivideossa,
minusta se viittaa henkilöön, joka on keskellä psykoosia.
Katoamisiltanaan hän vaikutti olevan hotellissa yksin.
Sitten hän meni hissiin.
Hissivideossa hänen käytöksensä viittaa henkilöön,
jolla on harhakuvitelmia siitä, että häntä ajetaan takaa.
Näytti siltä, että hän hallusinoi.
Elisan sisaren mukaan se oli tyypillistä.
Saimme selville, että aiemminkin psykoottisen tilan aikana -
Elisa oli pelännyt, että joku jahtasi häntä.
Hän saattoi nähdä olemattomia ja kuulla ääniä.
Äänet saattavat sanoa pelottavia asioita.
"Sinua yritetään vahingoittaa." "Tapa itsesi."
Niitä ei pysty hiljentämään.
Elisa Lam oli epätoivoisessa tilassa.
Hän pakeni jotain, minkä näki vain mielessään.
Siinä tilassa tuntui aivan todelliselta, että häntä jahdataan.
Hän uskoi henkensä olevan vaarassa. Ei turvaa missään.
Hän juoksi ympäriinsä yrittäen pelastaa henkensä.
Elisan sisaren mukaan aiemmin, kun Elisa oli ollut harhainen ja pelännyt,
tämä oli juossut ja piiloutunut sängyn alle.
Tällä kertaa hän meni katolle.
On järkeenkäyvää,
että hän piti vesisäiliötä piilopaikkana.
Hän kiipesi tikkaille,
avasi luukun -
ja hyppäsi vesisäiliöön.
Säiliöstä oli vain yksi ulospääsytie. Päällä oleva luukku.
Jos säiliö on täynnä vettä, sieltä voi vetää itsensä ulos.
Mutta jos vettä käytetään ja se laskeutuu,
pinnalle on vaikeampi päästä.
Luulen, että hän jäi loukkuun.
Ainoa tapa pysytellä hengissä oli liikkua vedessä niin paljon kuin mahdollista.
Hän riisuutui sisällä säiliössä,
koska yritti ehkä siten pysyä pinnalla ja keventää taakkaa.
Myös hypotermia on mahdollinen.
Veden lämpötila saattoi pudota hyvin alhaiseksi.
Siinä tilanteessa henkilö alkaa riisuutua -
kehon sisällä tapahtuvien fysiologisten muutosten takia.
Mutta lopulta hän hukkui.
Surullinen loppu tarinalle.
Silloin rikoksesta ei ollut minkäänlaisia todisteita.
Emme voineet todistaa, että hän aikoi vahingoittaa itseään siinä tilassa,
joten en usko, että hän teki itsemurhan.
Olen varma päätöksestäni,
että hukkuminen oli onnettomuus,
jossa kaksisuuntainen mielialahäiriö oli myötävaikuttava tekijä.
Ihmisten on tärkeää ymmärtää kaksisuuntaista mielialahäiriötä.
Se on sairaus, joka voi vaatia veronsa koska tahansa.
Olen kuullut huolesta,
joka koskee raportin päivämääriä.
Tässä tapauksessa kyseessä oli inhimillinen virhe.
Teimme virheen, jonka korjasimme.
Jos päivämääriä katsoo tarkkaan,
näkee, että molemmissa on 18. päivä, ei 15. päivä ja 18. päivä.
Ihmiset lukivat sen väärin.
Jotkut ihmiset uskovat yhä salaliittoon -
ja että videosta on leikattu osia suojelemaan tappajan henkilöllisyyttä.
Leikkauskohdan näkee, kun ovi on sulkeutumassa.
Videota on hidastettu.
Näyttää siltä, että aikakoodia on sumennettu tai muunneltu.
Tällaisessa tutkimuksessa -
kaikkia yksityiskohtia ei julkisteta yleisölle.
Kuten aikaa, jolloin hän oli hississä.
Se on ehkä syy, miksi videon aikakoodia on muutettu.
Yksi syy videon hidastamiseen voi olla se,
että näin joku olisi ehkä tunnistanut hänet.
En voi antaa konkreettista vastausta mediasuhteistamme -
tai siitä, onko jokin riippumaton media syystä tai toisesta editoinut videota.
Mutta tiedän, että muutoksia videossa ei ole tehnyt kukaan hotellissa.
Todisteet puhuvat puolestaan.
Mitään epäilyttävää -
ei löytynyt hallussamme olevalta alkuperäiseltä kiintolevyltä.
Sitten kysymykset siitä,
oliko LAPD huolimaton,
koska ei tutkinut säiliöitä heti.
Tiedän tutkijoiden olevan pahoillaan, etteivät löytäneet häntä säiliöstä.
Hän oli siellä. Emme vain löytäneet häntä.
Se on kurjaa.
Huomaatte varmaan, että se herättää minussa tunteita,
sillä sellaista ei unohda.
Tässä tapauksessa pystyimme päättelemään tapahtumien kulun.
Mutta vastaus sattui.
On ikävää, että jotkut epäilevät salaliittoa.
Sellaista ei ole.
Pohdimme paljon mysteeriä, koska tarinan omituisuus on kiehtovaa.
Unohdamme perheen ja ystävät.
Elisan läheiset ja rakkaat katsovat asiaa hyvin eri tavalla.
Heille tämä on varmasti yhtä helvettiä. Traumaattista ja sydäntäsärkevää.
Perheen ravintolassa lähellä Vancouveria -
järjestetään muistotilaisuus nuorelle, joka lähti liian aikaisin -
ja unohtumattomalla tavalla.
Syyskuun 19. päivänä 2013 -
Elisan vanhemmat nostivat kanteen Cecil-hotellia vastaan.
He uskoivat, että kyseessä oli hukkumisonnettomuus,
mutta väittivät sitä huolimattomuudesta johtuneeksi kuolemantuottamukseksi.
Kävin seuraamassa käsittelyä.
OIKEUSSALI 14 A
Ehkä saisin lisätietoja.
Yksi Lamin perheen asianajajan esille nostamista asioista oli se,
että katolla oli vaarallista.
Heidän olisi pitänyt tehdä enemmän estääkseen yleisöä menemästä sinne.
Asianajajamme vastasi, että meillä oli turvallisuusvarotoimia.
Katto on vain työntekijöille.
Katolle johtavassa ovessa on aina hälytin toiminnassa,
mutta ulkopuolisille paloportaille pääsee kuka tahansa,
koska hätätilanteessa on päästävä ulos.
Mitä itse säiliöihin tulee,
vaara ei ole vain siinä, että joku putoaa niihin.
Lisäksi veden pystyy helposti saastuttamaan.
Se on hyvin yksinkertaista.
Kannet on lukittava.
Silloin ei ollut ohjesääntöjä, että vesisäiliöiden kannet tulee lukita.
Olen varma, että niin tehdään nyt. Mutta silloin ei.
Henkilökohtaisesti haluaisin vielä ymmärtää,
miten oli säiliön kannen laita.
Poliisin mukaan kansi oli suljettu.
Miten Elisa pystyi sulkemaan kannen jälkeensä?
Elisan löytäneen työntekijän nimi on Santiago Lopez.
Hän kertoi oikeudelle nousseensa säiliön päälle -
ja luukku -
oli auki.
PÄÄVESISÄILIÖN LUUKKU OLI AUKI
Tieto oli uusi ja tyrmistyttävä.
Se muuttaa täysin sen, mitä vaihtoehtoja hänen kuolemalleen on.
HOTELLIN ENTINEN TYÖNTEKIJÄ
Oliko säiliössä pieni luukku?
Tällainen pieni ovi.
Kun tulin sinne sinä päivänä, se oli auki.
Silloin näin tytön. -Oliko luukku jo auki?
Mitä Elisan ruumiin löytymiseen tulee,
meille kerrottiin, että hotellin työntekijä kiipesi ylös tikkaita.
Luukku oli auki.
Mutta mediassa kerrottiin toisin.
Ymmärtääkseni kansi oli kiinni poliisin saapuessa.
Se oli kommunikaatiokatkos.
Luukun sanottiin olevan "kiinni", vaikka piti sanoa "auki". Inhimillinen erehdys.
Tämän lisäksi -
Lamin asianajaja sanoi, että olisi ollut hotellin vastuulla -
auttaa Elisaa.
Elisa Lam oli Cecil -hotellin Stay on Mainin vieraana.
HISTORIOITSIJA
Kun hänen käytöksensä alkoi vaikuttaa epänormaalilta,
työntekijöiden vastuulla olisi ollut ymmärtää,
että heidän hotellivieraansa ei ole normaalissa mielentilassa -
ja tarvitsee apua. Jos häneltä olisi kysytty, onko hän kunnossa -
ja haluaako hän yhteyden perheeseensä, tilanne voisi olla toinen.
Kuinka pitkälle johtajan pitää mennä varmistaakseen asukkaiden hyvinvoinnin?
Hänen käytöksensä oli outoa, muttei ollut syytä kutsua viranomaisia.
Minun on pakko kysyä itseltäni, että jos olisin soittanut hätänumeroon,
olisiko kukaan tullut edes paikalle? Monesti poliisi ei edes vastaa.
Tällä alueella tapahtuu niin paljon.
Ongelma on valtava.
Se on ylivoimaista niin poliisille kuin kaikille muillekin.
Elisa Lamin kohtalo oli kammottava, mutta se ei johtunut hotellista.
Emme olleet vastuussa hänen kuolemastaan.
Emme ole vastuussa siitä.
Tuomari teki ratkaisunsa hotellin hyväksi. Syyte kuolemantuottamuksesta hylättiin.
Se, että kuulin kannen olevan auki -
oli iso asia.
Se muutti mielipiteeni.
Se käytännössä sulki pois viimeisen mahdollisuuden siitä,
että kyseessä olisi ollut rikos.
Ymmärsin,
että kyseessä oli tragedia kärsivästä naisesta.
Näimme, että hissi liikkui videossa ylös ja alas.
Tässä kerroksessa hän asui.
Pidin kauan kiinni uskosta, että kyseessä oli murha.
Olin lähes sataprosenttisen varma siitä.
Kun yritin ymmärtää tätä,
minusta tuntui, että minun täytyi nähdä hänen hautapaikkansa.
Ystävällisesti eräs henkilö kävi kuvaamassa sitä minulle.
Hän laittoi puolestani kätensä hautakivelle.
Nyt ymmärrän, että kunnioitan Elisaa hyväksymällä sen totuuden,
että kyseessä oli traaginen onnettomuus.
Minusta on selvää, mitä hänelle tapahtui.
Kun tapahtumia tarkastelee, kaikki on täysin selitettävissä.
Juttua toitotetaan yhä internet-mysteerinä,
modernina urbaanina legendana ja ratkaisemattomana tapauksena.
HISSIVIDEO: MITÄ MIELTÄ OLET?
Kun ihmiset kuulevat tarinan…
MITÄ TAPAHTUI? -PIMEÄ ENERGIA…
…syntyy kulttuurinen ilmiö -
ja juttu alkaa kasvaa.
Ajattelen sitä jatkuvasti. Minun on saatava tietää totuus.
Katsoin sen tuhat kertaa.
Ihmiset toivovat, että kyseessä oli murhaaja.
HÄNET MURHATTIIN
Tai he toivovat salaliittoteorioidensa toteutuvan.
RITUAALINEN MERKITYS
Koska todellisuus on paljon surullisempaa.
VOI SITÄ TYTTÖPARKAA!
Selvä.
Katsoin kaikki videoni ennen kuin tulin tänne.
Näin, kuinka paljon olin uskonut salaliittoteorioihin.
Vaistoni sanoo…
Olin jumahtanut outoihin yhteensattumiin,
joita jutussa on.
THE LAST -KIRJAKAUPPA
Äärimmäisiä yhteensattumia on paljon.
HAUTAUSMAA
Se ruokki teorioita.
Mutta kun on liian syvällä asiassa, menettää näkökulmansa.
Ihmiset, jotka ylittävät rajan ilman faktoja tai todisteita,
menettävät hallintansa -
ja tekevät asioita, jotka satuttavat toisia.
Kun uutisissa ilmoitettiin hänen kuolemansa olleen onnettomuus,
kukaan ei ottanut yhteyttä ja pyytänyt anteeksi.
Mikään ei muuttunut.
Se on väärin. Ihmisten ei pitäisi päästä niin helpolla.
Meidän on oltava vastuullisempia sanoissamme ja teoissamme.
Näin voisi käydä kenelle vain.
Tämä on vakavaa.
Selvisin siitä, mutta useat nettikiusaamisen uhrit eivät selviä.
Se paikka on portaali helvettiin.
Kun sinne astuu, tapahtuu pahoja asioita.
Olen tajunnut, että olen vain yksi sen paikan uhreista.
Mutta eri tavalla.
Suljimme ovet 1. tammikuuta 2017.
Hotelli myytiin newyorkilaiselle rakennuttajalle.
Sen arvo on yli 80 miljoonaa. Hurjaa.
On päätetty, että puolet rakennuksesta jää pienituloisten asunnoiksi.
Toinen puolikas rakennuksesta muutetaan luksushotelliksi.
Toivottavasti siitä tulee turvallisempi paikka kaikille.
Huhujen mukaan -
uusi omistaja haluaa rakentaa katolle baarin -
ja kahluualtaan.
Toivotan hotellille menestystä.
Todella.
Se ansaitsee uuden mahdollisuuden.
Siitä voi tulla taas upea hotelli,
jolla on positiivinen maine.
On jo aika.
Nykyään näemme Los Angelesin keskustan paikkana,
jonne on kasaantunut kodittomuutta ja köyhyyttä,
väkivaltaa,
turismia -
ja rikkaita ihmisiä, jotka asuvat upeissa hotelleissa ja loft-asunnoissa.
Nämä väestöryhmät ovat yhdessä.
Ihmiset, jotka haluavat tienata alueella -
väittävät, että pystyvät puhdistamaan Skid Row'n kadut.
Yrittämällä poistaa sieltä ihmisiä.
Tänne tulee paljon ihmisiä,
jotka valittavat kodittomista.
Minne he sitten menisivät?
He ovat aina olleet täällä.
Jos tänne itse tulee, miksi halveksia toisia?
Mutta niin he tekevät.
Puhumme kodittomista kuin he olisivat ongelma.
He ansaitsevat paremman paikan kuin se, mitä olemme heille luoneet.
Koska tässä tilassa -
mielenterveyden järkkyminen on yleistä.
Kuinka monta Elisa Lamin kaltaista tarinaa -
on mennyt meiltä ohi?
KUVAUS: MUSTA TUKKA, RUSKEAT SILMÄT, 162 CM, 52 KG
KIELET: ENGLANTI (SUJUVA) KANTONINKIINA
Masennus on syvältä. Piste.
Jos joku kertoo olevansa masentunut, älä kysy miksi.
Vastausta ei ole.
Kerro hänelle joka päivä, että rakastat häntä.
Muistuta hänelle joka päivä, että tilanne paranee.
Mitään muuta et voi tehdä.
Elisa oli älykäs nuori, jolla oli loistava tulevaisuus.
Hän teki kaikkensa pärjätäkseen kroonisen sairautensa kanssa.
En ole masennuksen ammattilainen.
Olen niin paljon muutakin.
Olen hyvin onnekas.
Minulla on elämässäni uskomattomia ja kauniita asioita.
Olen niin täynnä -
rakkautta.
Elisalla oli useita ulottuvuuksia ja näkökulmia ihmisenä oloon.
Hän etsi onnea -
ja kaipasi iloa.
Hän tiesi, millainen halusi olla.
Se on potentiaalin ongelma.
Se oli niin lähellä.
Ajatus siitä, mitä olisi voinut tapahtua, mutta ei tapahtunut, on sydäntäsärkevä.
Menetimme loistavan kirjailijan, jollainen hänestä oli kypsymässä.
Menetyksemme huomaa hänen kirjoituksistaan ja rehellisyydestään.
TAVALLAAN TIEDÄN TARKALLEEN, MITÄ HALUAN
Se on menetys meille kaikille.
Ihmiset lukevat ja kommentoivat yhä hänen blogejaan.
Hän vaikuttaa meihin yhä.
On selvää, että olet jättänyt jälkesi tänne.
Olet koskettanut monia elämiä, Elisa. Varmasti myös pelastanut monia ihmisiä.
Annat minulle toivoa.
Kun tunnen sinut, tiedän nyt, että joku ymmärtää minua.
Surettaa, etten löytänyt sinua aiemmin.
En unohda tarinaasi. Lupaan sen.
Elisa Lam toi meidät yhteen.
Elisan ansiosta tajusin, ettemme ole yksin.
Emme ole yksin.
On tarinoita, joita ei ikinä unohda. Joita miettii jatkuvasti.
Tämä on ehdottomasti yksi niistä.
Elisa Lamia ei voi unohtaa.
Hän oli tärkeä ja on sitä yhä.
Hänen elämällään oli merkitystä.
Hänen perintönsä elää.
Koska hän on yhä meidän kaikkien kanssa, hän ei ole kuollut.
Se taitaa olla tyypillistä ihmisille.
Tuntea itsensä niin suureksi ja tärkeäksi, vaikka -
on vain välähdys universumissa.
Kamppailemme tullaksemme sinuiksi näiden kahden totuuden kanssa.
JOS TARVITSET MIELENTERVEYSAPUA KATSO LISÄTIETOA -
ENGLANNINKIELISILTÄ NETTISIVUILTA WWW.WANNATALKABOUTIT.COM
Tekstitys: Merja Pohjola